0553.xml
آفتاب شیرپاﺅکے قافلے پر خودکش حملے کی کوشش ناکام  آفتاب شیرپاﺅکے قافلے پر خودکش حملے کی کوشش ناکام،پولیس کی فائرنگ سے خودکش بمبارہلاک فائرنگ سے ایک پولیس کانسٹیبل بھی شہید،واقعہ گورنمنٹ ہائی سکول عمرزئی کے مقابل پیش آیا،پولیس
پشاور۔30اپریل (اے پی پی ) سابق وزیر داخلہ اور قومی وطن پارٹی کے چیئرمین آفتاب احمد خان شیرپا ﺅکے قافلے پرخودکش دھماکے کو پولیس نے ناکام بناکر خودکش بمبارکوٹارگٹ سے پہلے فائرنگ کرکے ہلاک کردیا۔پولیس حکام کے مطابق آفتاب شیرپاﺅ کاقافلہ عمرزئی گاﺅں میں عوامی اجتماع سے اپنے لیڈرکاخطاب سننے کے بعد گاڑیو ں میں سوارہوکر پنڈال سے جیسے ہی روانہ ہورہاتھاکہ اسی اثناءحملہ آور گاڑی کے سامنے سے نموادارہوا تاہم پولیس نے چابکدستی کا مظاہرہ کرتے ہوئے حملہ آورکوٹارگٹ تک پہنچنے سے پہلے گولی مار کر ہلاک کردیا فائرنگ سے ایک پولیس کانسٹیبل بھی شہیدہوا ۔
APP
30.04.15
0553p.xml
چار سدہ، آفتاب شیر پاؤ کے قافلے پر ایک اور خودکش حملہ،اہلکار شہید
چارسدہ(نمائندہ جنگ)قومی وطن پارٹی کے سر براہ آفتاب احمد خان شیر پاؤ چوتھی بار حملہ میں بال بال بچ گئے،چار سدہ کے علاقہ عمر زئی میں آفتاب شیر پاؤ کے قافلے پرخودکش حملے میں ایک پولیس اہلکار معمولی زخمی ہوا۔صدر اور وزیر اعظم نے واقعےکی مذمت کے ہےجبکہ میاں نواز شریف نے اس واقعے کی رپورٹ طلب کر لی ہے، ڈسٹرکٹ پولیس آفیسرچارسدہ شفیع اللہ خان کے مطابق آفتاب احمد خان شیر پاؤ پارٹی کے سابق نائب صوبائی صدر عالم زیب عمر زئی شہید کی پانچویں برسی کی تقریب سے خطاب کے بعد ساڑھے پانچ بجے جلسہ گاہ سے نکل کر پشاور جا رہے تھے کی پونے 6 بجے علاقہ ترنگزئی میں گورنمنٹ ہائی سکول کے سامنے خود کش حملہ آور نے انکے قافلے پر فائرنگ شروع کر دی،اس موقع پر شیر پاؤ کے قافلے میں شامل کوئیک ریسپانس فورس کے اہلکاروں نے حملہ آور پر جوابی فائرنگ کردی جس کے نتیجے میں وہ زخمی ہوگیاتاہم جونہی پولیس اہلکار خودکش حملہ آور کو گرفتار کرنے کیلئے آگے بڑھے تو اس نے خود کو دھماکے سے اڑادیا جس کے نتیجے میں ایک پولیس اہلکار شکیل معمولی زخمی ہوا، خودکش بمبار سے دو ہینڈ گرنیڈ اور ایک نائن ایم ایم پستول بھی برآمد ہوا۔حملے کے بعد اپنے رد عمل کا اظہار کرتے ہوئے انکے صاحبزادے سکندر شیر پاو نے کہا کہ خودکش حملے اور بم دھماکےہمارے حوصلے کم نہیں کر سکتے،آپریشن ضرب عضب کے آغاز میں دہشت گرد منتشر اور کمزور ہو گے تھےلیکن اب دہشت گرد دوبارہ منظم ہو کر کارروائیاں کر رہے ہیں۔
jang
01.05.15